Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 108

6. Az ismeretek ellenőrzési rendszere A tantervben előírt elméleti tárgyakból összesen legalább 25 kollokvium és legalább 3, az — általános mikrobiológia és mikrobiális genetika, — általános és humán virológia, — alkalmazott mikrobiológia tárgyköréből szigorlat letétele, az előírt 30 gyakorlati jegy megszerzése, szakdolgozat készítése és megvédése, valamint záróvizsga letétele szükséges. 6.1. A szakdolgozat A szakdolgozat témája a mikrobiológia legszélesebben értelmezett tárgyköréből vett feladat. A szakdolgozatban a hallgatónak számot kell adnia arról, hogy — ismeri és képes feldolgozni egy adott témakör irodalmát, — képes önállóan megszervezni és elvégezni a kísérleti vagy elméleti munkát, 2000/31. szám — elsajátította az adatfeldolgozás és kiértékelés módszereit, — ismeri az eredményközlés módozatait. A szakdolgozatot a bírálók érdemjeggyel minősítik. 6.2. A záróvizsga 6.2.1. A záróvizsgára bocsátás feltétele A tantervben előírt követelmények teljesítése: — az előírt számú kollokvium és szigorlat letétele, — az előírt számú gyakorlati jegy megléte, — bírálók által elfogadott szakdolgozat. 6.2.2. A záróvizsga részei: — szóbeli vizsga általános mikrobiológia tárgyból (az általános mikrobiológia, genetika és biotechnológia, immunológia, algológia, protisztológia, mikológia, részletes bakteriológia és virológia, valamint ipari mikrobiológia tananyag-együtteséből), — szakdolgozat szóbeli vizsgától elkülönített megvédése. 6.2.3. A záróvizsga eredménye A bírálók által a szakdolgozatra adott jegyek, annak megvédésére, valamint a szóbeli vizsgára adott érdemjegyek egészre kerekített átlaga. * * * A SZÁMÍTÁSTUDOMÁNYI SZAKINFORMATIKUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes